ΓΡΑΠΤΗ ΕΡΩΤΗΣΗ E-0466/01

υποβολή: Ioannis Marnos (PPE-DE) προς το Συμβούλιο

(20 Φεβρουαρίου 2001)

Θέμα: Εκτίμηση των επιπτώσεων από τους βομβαρδισμούς στη Γιουγκοσλαβία

Το λεγόμενο σύνδρομο των Βαλκανίων έχει δημιουργήσει εύλογες ανησυχίες σ' όλη την Ευρώπη σχετικά με τις συνέπειες των βομβαρδισμών στη Βοσνία, τη Σερβία και το Κοσσυφοπέδιο.

Θα μπορούσε το Συμβούλιο να με ενημερώσει σχετικά με το αν η χρηματοδοτούμενη από τους πολίτες της Ένωσης μέσω του Κοινοτικού Προϋπολογισμού Ευρωπαϊκή Υπηρεσία Περιβάλλοντος (European Environment Agency - E.E.A.) έχει κάνει κάποια μελέτη αναφορικά με τη μόλυνση του περιβάλλοντος της τέως Γιουγκοσλαβίας από τη ρίψη βλημάτων ουρανίου και από την καταστροφή πολλών χημικών και άλλων εργοστασίων;

Έχει εκτιμήσει η Ε.Ε.Α. τις συνέπειες για τηνγεία των κατοίκων των περιοχών που βομβαρδίστηκαν καθώς και για τουςπηκόους (στρατιωτικούς και πολίτες) της Ευρωπαϊκής Ένωσης πουπηρετούν, διαμένουν ή σπουδάζουν στις πληγείσες περιοχές; Έχουν γίνει μελέτες σχετικά με την επιβάρυνση του περιβάλλοντος των γειτονικών με τη Γιουγκοσλαβία χωρών-Μελών της Ευρωπαϊκής Ένωσης; Εάν δεν έχει ασχοληθεί, γιατί; Και εν πάση περιπτώσει, με τι ακριβώς ασχολείται;

Απάντηση

(16 Ιουλίου 2001)

1. Σύμφωνα με τον κανονισμό αριθ. 1210/90 του Συμβουλίου της 7ης Μαΐου 1990, όπως τροποποιήθηκε από τον κανονισμό αριθ. 933/1999 του Συμβουλίου της 29ης Απριλίου 1999, ένα από τα καθήκοντα του Ευρωπαϊκού Οργανισμού Περιβάλλοντος (ΕΟΠ) είναι να παρέχει στην Κοινότητα και τα κράτη μέλη τις αντικειμενικές πληροφορίες που είναι απαραίτητες για την κατάρτιση και την εφαρμογή ορθών και αποτελεσματικών περιβαλλοντικών πολιτικών. Προς το σκοπό αυτό, παρέχει ιδίως στην Επιτροπή τις αναγκαίες πληροφορίες προκειμένου αυτή να μπορεί να εκτελεί επιτυχώς τα καθήκοντά της όσον αφορά τον προσδιορισμό, την εκπόνηση και την αξιολόγηση των μέτρων και της νομοθεσίας στον τομέα του περιβάλλοντος. Εφόσον ο ρόλος του ΕΟΠ είναι, ειδικότερα, ναποστηρίζει και να επικουρεί την Επιτροπή, το Συμβούλιο δεν διαθέτει λεπτομερείς πληροφορίες σχετικά με τις δραστηριότητές του, παρά μόνον όταν ο ΕΟΠποβάλλει έκθεση στην Επιτροπή, το Συμβούλιο και το Ευρωπαϊκό Κοινοβούλιο σύμφωνα με τις διατάξεις του προαναφερόμενου κανονισμού του Συμβουλίου.

2. Το Συμβούλιο δεν γνωρίζει ναπάρχει καμία μελέτη του Ευρωπαϊκού Οργανισμού Περιβάλλοντος σχετικά με τη μόλυνση του περιβάλλοντος στην πρώην Γιουγκοσλαβία από τη χρήση βλημάτων απεμπλουτισμένου ουρανίου και την καταστροφή πολλών χημικών και άλλων εργοστασίων.

Επομένως, το Συμβούλιο συνιστά στον αξιότιμο κ. βουλευτή να απευθύνει κάθε τυχόν ερώτηση σχετικά με τις λεπτομερείς δραστηριότητες του ΕΟΠ στην Επιτροπή.

3. Κατά τη σύνοδό τους στις 22/23 Ιανουαρίου 2001, οι Υπουργοί συζήτησαν το θέμα του απεμπλουτισμένου ουρανίου και συμφώνησαν να επανεξετάσουν το θέμα όταν θα διαθέτουν τα επιστημονικά στοιχεία που ανέλαβαν να συγκεντρώσουν η Επιτροπή του Άρθρου 31 της Συνθήκης ΕΚΑΕ και τα αρμόδια όργανα του ΝΑΤΟ. Τα πορίσματα της έκθεσης της Επιτροπής του Άρθρου 31 της Συνθήκης ΕΚΑΕ κοινοποιήθηκαν στις 6 Μαρτίου 2001. Επί του παρόντος το Συμβούλιο αξιολογεί αυτές τις εκθέσεις. Επιπλέον, οι Υπουργοί, κατά τη σύνοδό τους στις 9 Απριλίου 2001, αποφάσισαν να εμμείνουν στη δέσμευσή τους να παρακολουθήσουν ενδεχόμενες περαιτέρω έρευνες εκ του σύνεγγυς και να επανεξετάσουν το θέμα στο μέλλον, λόγω των εμφανών προβλημάτωνγείας και περιβάλλοντος που σημειώθηκαν στην περιοχή.